CELEX: 31987R1985
Language: el
Date: 1987-07-06 00:00:00
Title: Κανονισμός (ΕΟΚ) αριθ. 1985/87 της Επιτροπής της 6ης Ιουλίου 1987 περί παύσεως της αλιείας βακαλάου από πλοία με σημαία της Πορτογαλίας

Avis juridique important

|

31987R1985

Κανονισμός (ΕΟΚ) αριθ. 1985/87 της Επιτροπής της 6ης Ιουλίου 1987 περί παύσεως της αλιείας βακαλάου από πλοία με σημαία της Πορτογαλίας  

Επίσημη Εφημερίδα αριθ. L 187 της 07/07/1987 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 1985/87 ΤΗΣ ΕΠΙΤΡΟΠΗΣ  της 6ης Ιουλίου 1987  περί παύσεως της αλιείας βακαλάου από πλοία με σημαία της Πορτογαλίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 4027/86 (2), και ιδίως το άρθρο 10 παράγραφος 3,  Εκτιμώντας  ότι ο κανονισμός (ΕΟΚ) αριθ. 4034/86 του Συμβουλίου της 22ας Δεκεμβρίου 1986 για τον καθορισμό για ορισμένα αποθέματα ιχθυών ή ομάδες ιχθυών, του συνόλου επιτρεπομένων αλιευμάτων για το 1987 και ορισμένων όρων υπό τους οποίους μπορούν να αλιευθούν (3), όπως τροποποιήθηκε από τον κανονισμό (ΕΟΚ) αριθ. 1880/87 (4), προβλέπει τις ποσοστώσεις για βακαλάο για το 1987·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθοριστεί η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων βακαλάου στα ύδατα των διαιρέσεων CIEM II b, από πλοία με σημαία της Πορτογαλίας ή νηολογημένα στην Πορτογαλία έφθασαν τις ποσοστώσεις που είχαν διατεθεί για το 1987,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων βακαλάου στα ύδατα των διαιρέσεων CIEM II b, από πλοία με σημαία της Πορτογαλίας ή νηολογημένα στην Πορτογαλία εκτιμάται ότι έχει εξαντλήσει τις ποσοστώσεις που είχαν διατεθεί για το 1987.  Απαγορεύεται η αλιεία βακαλάου στα ύδατα των διαιρέσεων CIEM II b, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων αυτών που έχουν αλιευθεί στις διαιρέσεις αυτές από πλοία με σημαία της Πορτογαλίας ή νηολογημένα στην Πορτογαλία από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων  Εφαρμόζεται από τις 4 Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες 6 Ιουλίου 1987  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 220 της 29 . 7. 1982, σ. 1.  (2) ΕΕ αριθ. L 376 της 31. 12. 1986, σ. 4.  (3) ΕΕ αριθ. L 376 της 31. 12. 1986, σ. 39.  (4) ΕΕ αριθ. L 179 της 3. 7. 1987, σ. 4.